Антонио Фернандес-Молина
Върху изоставения под лежат…

Превод от испански: Рада Панчовска, —

chitanka.info

Върху изоставения под лежат минутната и часова стрелки от часовника на кулата

покрай парчетата от статуята на девицата,

доскоро бдяща в ниша на стената на опожарения театър.

Ръждясала стрела съвсем наблизо се стреми да привлече вниманието

към обява, на която може да се прочете, с чертани грубо, тлъсто и свирепо букви:

„Пътниче, мини без да се спираш, бързо и угрижено,

преди смраченото излъчване на гробище на това място

като мъгла да те обвие и прониже костите ти.“

Колони с вид на стройни фигури

сменяват капителите си помежду си и остават в положението

на някой, който гордо е приел чиния супа,

докато покрай него се рушат непредпазливи кули.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.